
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 272 

25 Φεβρουάριου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Υπερωριακή απασχόληση προσωπικού Δημοτική Επιχεί¬ 
ρηση Ύδρευσης Αποχέτευσης ΘΗΡΑΣ έτους 2015. 1 

Έγκριση Υπερωριακής απασχόλησης προσωπικού Ορ¬ 
γανισμός Λιμένος Καβάλας έτους 2015. 2 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 1844/13-05-2014 
απόφασης του Γενικού Γραμματέα της Αποκεντρω¬ 
μένης Διοίκησης Μακεδονίας-Θράκης, που δημοσιεύ- 
θηκε στο 3618/τ.Β'/31-12-2014 ΦΕΚ. 3 


ΑΠΟΦΑΣΕΙΣ 

Αριθμ. απόφ. 9/2015 (1) 

Υπερωριακή απασχόληση προσωπικού Δημοτική Επιχεί¬ 
ρηση Ύδρευσης Αποχέτευσης ΘΗΡΑΣ έτους 2015. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΔΕΥΑ ΘΗΡΑΣ 

Έχοντας υπόψη: 

1. Τις διατάξεις της περ. 12 της υποπαραγράφου Γ1 της 
παραγράφου Γ του άρθρου πρώτου του Ν. 4093/2012. 

2. Τις διατάξεις του άρθρου 20 του Ν. 4024/2011 και του 
άρθρου 176 του Ν. 4261/2014. 

3. Τις διατάξεις του Οργανισμού Εσωτερικής Υπηρεσίας 
της ΔΕΥΑ Θήρας (ΦΕΚ 984/2005). 

4. Τις διατάξεις των άρθρων 17, 22, 34 του Κανονισμού 
Διαχείρισης της ΔΕΥΑ Θήρας. 

5. Τις διατάξεις του Ν. 1069/1980. 

6. Την πρόβλεψη σχετικών πιστώσεων στον ψηφισθέντα 
προϋπολογισμό του έτους 2015 της ΔΕΥΑ Θήρας. 

7. Την επιβεβλημένη και επιτακτική ανάγκη, λόγω της 
ιδιαιτερότητας και εξαιρετικότητας των παρεχομένων 
υπηρεσιών, για την 24ωρη λειτουργία των υπηρεσιών της 
ΔΕΥΑΘ και πρόσθετη υπερωριακή απογευματινή και νυ¬ 
χτερινή απασχόληση, καθώς και για εργασία κατά τις 
Κυριακές, τις εξαιρέσιμες ημέρες και τη διάρκεια της νύ¬ 
χτας, ώστε να διασφαλιστεί η συνεχής, τακτική, εύρυθμη, 
ασφαλή και αποτελεσματική λειτουργία των υπηρεσιών 
και των δικτύων της ΔΕΥΑ Θήρας, αποφασίζει ομόφωνα: 

Την υπερωριακή απασχόληση προσωπικού και την κα¬ 
θιέρωση εξαιρέσεων από την πενθήμερη εργασία για την 


24ωρη λειτουργία των υπηρεσιών της ΔΕΥΑ Θήρας, για 
το έτος 2015, όπως παρακάτω: 

α) Την νυκτερινή εργασία εργασίμων ημερών και ημερήσια 
και νυκτερινή εργασία κατά τις Κυριακές και τις εξαιρέσι¬ 
μες ημέρες, των υπαλλήλων που υπηρετούν στην Τεχνική 
Υπηρεσία, προς συμπλήρωση του εβδομαδιαίου υποχρεω¬ 
τικού ωραρίου, για όλο το έτος 2015 για την απρόσκοπτη 
λειτουργία των εγκαταστάσεων, την πρόληψη πρόκλησης 
ζημιών, την προστασία της δημόσιας υγείας, την άμεση 
αποκατάσταση διακοπών και βλαβών και έτσι την αδιάκοπη 
παροχή υδροδότησης και αποχέτευσης των δημοτών. 

β) Την υπερωριακή νυκτερινή εργασία εργασίμων ημερών 
και υπερωριακή ημερήσια και νυκτερινή εργασία κατά τις 
Κυριακές και τις εξαιρέσιμες ημέρες, των υπαλλήλων που 
υπηρετούν στην Τεχνική Υπηρεσία, και μέχρι 96 ώρες το 
εξάμηνο για τον κάθε εργαζόμενο, για όλο το έτος 2015 
για την απρόσκοπτη λειτουργία των εγκαταστάσεων, την 
πρόληψη πρόκλησης ζημιών, την προστασία της δημόσιας 
υγείας, την άμεση αποκατάσταση διακοπών και βλαβών και 
έτσι την αδιάκοπη παροχή υδροδότησης και αποχέτευσης 
των δημοτών. 

γ) Την υπερωριακή απογευματινή εργασία εργασίμων 
ημερών των υπαλλήλων που υπηρετούν στην Τεχνική 
Υπηρεσία και μέχρι 120 ώρες το εξάμηνο για τον κάθε 
εργαζόμενο, για όλο το έτος 2015 για την απρόσκοπτη 
λειτουργία των εγκαταστάσεων, την πρόληψη πρόκλησης 
ζημιών, την προστασία της δημόσιας υγείας την άμεση 
αποκατάσταση διακοπών και βλαβών και έτσι την αδιάκο¬ 
πη παροχή υδροδότησης και αποχέτευσης των δημοτών. 

δ) Την υπερωριακή απογευματινή εργασία εργασίμων 
ημερών των υπαλλήλων που υπηρετούν στη Διοικητική και 
Οικονομική Υπηρεσία, και μέχρι 120 ώρες το εξάμηνο για 
τον κάθε εργαζόμενο, εντός του έτους 2015 για άμεσες και 
έγκαιρες αναβαθμίσεις και επικαιροποιήσεις των ηλεκτρο¬ 
νικών συστημάτων της ΔΕΥΑ Θήρας, έκδοση οικονομικών 
στοιχείων και συμπλήρωση και υποβολή φορολογικών και 
οικονομικών δηλώσεων, για έκτακτους ελέγχους παράνο¬ 
μων υδροδοτήσεων, τον περιορισμό της λαθροϋδροληψίας 
και την αύξηση των εσόδων της επιχείρησης, κυρίως κατά 
την περίοδο της άνοιξης και του θέρους. 

ε) Την υπερωριακή απογευματινή εργασία εργασίμων 
ημερών του Γ ραμματέα Δ.Σ., και μέχρι 120 ώρες το εξά¬ 
μηνο, εντός του έτους 2015, καθώς συνεδριάσεις του Δ.Σ., 
η καθαρογραφή των αποφάσεων σε συμβατική και ηλε¬ 
κτρονική μορφή γίνονται κατά τις απογευματινές ώρες και 
μετά την παρέλευση του νόμιμου ωραρίου. 

Τα παραπάνω αναφερόμενα όρια αριθμού υπαλλήλων 
και ωρών απασχόλησης είναι τα ανώτερα και δύναται να 

πραγματοποιηθούν μόνο εφόσον το επιβάλουν οι ανά¬ 
γκες της ΔΕΥΑΘ. Επιτρέπεται η εναλλάξ απασχόληση των 
υπαλλήλων, με την προϋπόθεση ότι σε καμία περίπτωση 
δεν θα γίνει η υπέρβαση του ανώτατου αριθμού των ωρών 
ανά υπάλληλο. 

Η αμοιβή του προσωπικού για την απασχόληση του κατά 
τις νυχτερινές ώρες, τις Κυριακές και τις εξαιρέσιμες ημέ¬ 
ρες αργίας θα είναι κάθε φορά η προβλεπόμενη από την 
ισχύουσα νομοθεσία ενώ για την απασχόληση του προ¬ 
σωπικού κατά την ημέρα ανάπαυσης δεν θα καταβάλλε¬ 
ται αμοιβή και θα χορηγείται ως ημέρα ανάπαυσης άλλη 
εργάσιμη ημέρα της προσεχούς εβδομάδας καθοριζόμενη 
από την υπηρεσία. 

Η αρμοδιότητα της κατανομής των ανωτέρω ωρών για 
τον Γραμματέα Δ.Σ. έχει ο Πρόεδρος του Δ.Σ., για τους 
υπαλλήλους της Τεχνικής Υπηρεσίας ο Διευθυντής της Τ.Υ., 
για δε τους υπαλλήλους της ΔΟΥ ο Διευθυντής της ΔΟΥ. 

Για την καταβολή των ανωτέρω σχετικών αποζημιώ¬ 
σεων δεν προκαλείται δαπάνη σε βάρος του κρατικού 
προϋπολογισμού. 

Για την δαπάνη των ανωτέρω σχετικών αποζημιώσεων 
έχει προβλεφθεί ποσό της τάξης των 40.000,00 €, η οποία 
και θα βαρύνει τον Κ.Α. 60 «Αμοιβές και έξοδα προσωπικού» 
του Προϋπολογισμού της ΔΕΥΑΘ του έτους 2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φηρά, 16 Ιανουάριου 2015 

Ο Πρόεδρος 
ΜΗΝΑΣ ΚΑΦΙΕΡΗΣ 
-♦- 

Αριθμ. 1/1/16012015 (2) 

Έγκριση Υπερωριακής απασχόλησης προσωπικού 
Οργανισμός Λιμένος Καβάλας έτους 2015. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ Ο.Λ.Κ Α.Ε 

Έχοντας υπόψη: 

1. Τον Ν. 4024/2011 (ΦΕΚ 226, τ. Α') «Συνταξιοδοτικές ρυθ¬ 
μίσεις, ενιαίο μισθολόγιο-βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου πλαι¬ 
σίου δημοσιονομικής στρατηγικής 2012-2015». 

2. Το Ν. 4261/2014 (ΦΕΚ 107, τ. Α', άρθρο 176 «Τροποποι¬ 
ήσεις του Ν. 4024/2011») 

ΑΠΟΦΑΣΙΖΕΙ ΟΜΟΦΩΝΑ: 

1. Την έγκριση πραγματοποίησης υπερωριακής απασχό¬ 
λησης για τους 9 (εννέα) υπηρετούντες υπαλλήλους της 
Ο.Λ.Κ Α.Ε για το έτος 2015 προς κάλυψη των υπηρεσιακών 
αναγκών της ως εξής: 


Ειδικότητες 

Σύνολο 

Υπαλλήλων 

Ανώτατες ώρες 
απογευματινής 
εργασίας ανά 
υπάλληλο 
μηνιαίως 

Ανώτατες 
ώρες νυχτερι¬ 
νής εργασίας 
ή Κυριακών 
και εξαιρέσι¬ 
μων ημερών 
ανά υπάλλη¬ 
λο μηνιαίως 

ΤΕ 

ΔΙΟΙΚΗΤΙΚΟ 

1 

20 

16 

ΤΕ ΤΕΧΝ. 
ΓΕΩΠΟΝΩΝ 

1 

20 

16 


ΔΕ 

ΧΕΙΡΙΣΤΕΣ 

ΜΗΧ/ΤΩΝ 

3 

20 

16 

ΔΕ 

ΕΡΓΟΔΗΓΟΣ 

1 

20 

16 

ΔΕ ΗΛΕΚΤΡΟ¬ 
ΛΟΓΟΣ 

1 

20 

16 

ΥΕ ΠΡΟΣ/ΚΟ 
ΚΑΘ/ΤΑΣ 

2 

20 

16 


2. Η πραγματοποίηση των ωρών απογευματινής υπερω- 
ριακής απασχόλησης, των ωρών νυχτερινής εργασίας ή 
Κυριακών και των εξαιρέσιμων ημερών καθώς και ο αριθ¬ 
μός των υπαλλήλων που θα απασχολούνται υπερωριακά 
κάθε φορά θα εξαρτηθεί από τις πραγματικές υπηρεσιακές 
ανάγκες και θα βεβαιώνεται στα τέλη κάθε μήνα από τον 
Προϊστάμενο της εκάστοτε Διεύθυνσης και θα εγκρίνεται 
από τον Πρόεδρο και Διευθύνοντα Σύμβουλο της Ο.Λ.Κ Α.Ε. 

3. Η εύρυθμη λειτουργία του Οργανισμού Λιμένα απαιτεί 
υπερωριακή εργασία του προσωπικού. Αυτή περιλαμβάνει: 

• Στο Διοικητικό τομέα, τη λειτουργία λογιστηρίου και 
διοικητικού προσωπικού για την εξυπηρέτηση της επιβα¬ 
τηγού ναυτιλίας. 

• Στον τεχνικό τομέα, χειριστές μηχ/των για τις φορτο¬ 
εκφορτώσεις πλοίων, εργοδηγός για τη συντήρηση των 
μηχανημάτων και την επίβλεψη των φορτοεκφορτώσε¬ 
ων, ηλεκτρολόγος για την επίβλεψη των ηλεκτρολογικών 
εγκαταστάσεων της χερσαίας ζώνης του λιμένα και την 
αποκατάσταση ηλεκτρολογικών βλαβών, γεωπόνο για την 
επίβλεψη της συντήρησης του πρασίνου και προσωπικό 
καθαριότητας για την τήρηση της υγιεινής στους χώρους 
εργασίας του προσωπικού του Οργανισμού. 

4. Η δαπάνη των πραγματοποιούμενων υπερωριών θα 
βαρύνει τον προϋπολογισμό της Ο.Λ.Κ Α.Ε. 

Εκτιμάται ότι θα ανέλθει στο ποσό των 23.700,00 ΕΥΡΩ 
περίπου και θα καλυφθεί από τις εγγεγραμμένες πιστώ¬ 
σεις του ΚΑΕ 60.00 του εγκεκριμένου προϋπολογισμού 
της Ο.Λ.Κ Α.Ε έτους 2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 16 Ιανουάριου 2015 

Ο Πρόεδρος και 
Διευθύνων Σύμβουλος 
ΧΡΗΣΤΟΣ - ΧΡΙΣΤΙΑΝΟΣ ΗΛΙΑΔΗΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην περίληψη της υπ’ αριθμ. 1844/13-05-2014 απόφασης 
του Γενικού Γραμματέα της Αποκεντρωμένης Διοίκησης 
Μακεδονίας-Θράκης, που δημοσιεύθηκε στο 3618/31-12-2014 
ΦΕΚ (τ. Β'). 

Ως προς τον αριθμό πρωτοκόλλου της απόφασης, γίνεται 
η εξής διόρθωση: 

Από το λανθασμένο: «1844/13-05-2014» 

στο ορθό: «2090/24-10-2014». 

(Από την Αποκεντρωμένη Διοίκηση 
Μακεδονίας-θράκης) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 



























